Siri ini mengandungi olahan dramatik berdasarkan pengalaman saksi.
Sebahagian kejadian dan watak telah diubah dan digabungkan.
Siri ini mengandungi tiga bahagian dan setiap satu episod
perlu ditonton dan difahami berdasarkan konteks keseluruhan siri ini.
Saya melayari Internet dan terjumpa profil ini.
Saya tanya namanya. Dia jawab, "Mazher Mahmood."
Dia buat saya rasa seperti…
Saya seorang saja yang penting.
Saya kata, "Saya teringin nak tahu bagaimana rupa awak."
Kemudian…
dia hantar beberapa gambar, tapi mukanya…
ditutup.
Saya berfikir, "Siapa dia?"
Saya tanya, "Apa pekerjaan awak?"
Dia kata, ahli perniagaan.
Sejujurnya, saya terima saja dan teruskan.
Saya tak terfikir apa-apa.
Dari ahli perniagaan ke penjawat awam,
jadi saya agak keliru.
Saya mula bertanya, "Awak penjawat awam di jabatan mana?"
Dia jawab, "Saya tak boleh dedahkan."
Kemudian saya terfikir,
"Adakah saya dalam bahaya?"
Suatu hari dia tanya, "Nak jumpa saya?"
Saya jawab, "Okey."
Saya perlu tahu dengan siapa saya kenal.
Kemudian dia kata, "Sebenarnya, saya bukan penjawat awam.
"Saya wartawan yang menyamar."
Saya terus macam,
"Apa awak kata?"
Begitulah ia bermula.
Maz tak benarkan orang ambil gambar dia,
tapi dia benarkan saya buat begitu
dan dia ambil beratus-ratus gambar
kami berdua bersama.
Semua orang fikir, mereka kenal Sheikh Palsu itu,
tapi sebenarnya…
saya kenal lelaki di sebaliknya.
Saya mengenali…
Mazher Mahmood.
Perbicaraan Mazher Mahmood, wartawan dikenali sebagai Sheikh Palsu
telah dibuka di Mahkamah Old Bailey.
Ia sukar dipercayai, tapi boleh dipercayai.
Ia tak mungkin palsu.
Selama 30 tahun, dia bebas menyembunyikan identitinya.
Sifat tanpa nama dan kerahsiaannya
ialah kunci kepada seluruh tindakannya.
Wartawan yang menggelar dirinya "Raja Pengintip",
muncul di mahkamah setiap hari dengan memakai penutup muka.
Dia tak berhati perut, tak jujur
dan tak berperikemanusiaan.
Mazher Mahmood dalang sebalik setiap berita gempar.
Contohnya, kegiatan mengatur perlawanan kriket Pakistan
dan rancangan penculikan Victoria Beckham.
Maz mempergunakan orang
yang tiada kekangan kewangan.
Jika berjaya, dia boleh mendapat bahagiannya.
Saya tak nak akuinya,
tapi dia sangat mahir menjalankan kerja.
Pada lewat 1990-an,
Maz telah memenangi anugerah Wartawan Terbaik.
PEMBERI MAKLUMAT
WARTAWAN TERBAIK TAHUN 1999 MAZHER MAHMOOD
Dia sangat berbangga dengannya.
Lelaki ini ialah penyiasat,
wartawan nombor satu.
Namun, pada awal tahun 2000-an,
News of the World mula melakukan penggodaman telefon besar-besaran.
WARTAWAN NEWS OF THE WORLD
En. Mulcaire?
Kami mengupah Glenn Mulcaire sebagai penyiasat persendirian
untuk menggodam telefon dan mengakses mesej orang.
Maz tak suka dia. Pertama, ia kerja haram.
Kedua, ia sifat kewartawanan
yang murahan dan hina.
Namun, Glenn Mulcaire bawa masuk banyak maklumat dengan kos yang murah
dan disebabkan ia sangat berjaya,
Mazher sudah tak lagi diperlukan.
Kami boleh terus dengar mesej suara mereka. Ia lebih murah.
Dunia tabloid penuh dengan tekanan.
Kami dipuji berdasarkan cerita terakhir kami
dan dibuang jika prestasi tak baik. Itu yang sering berlaku.
WARTAWAN NEWS OF THE WORLD
Dia diharapkan untuk menghasilkan berita sensasi.
TIMBALAN EDITOR NEWS OF THE WORLD
Demi berlaku adil terhadap Mahmood,
egonya menuntut agar dirinya menghasilkan kisah yang sensasi.
Mazher perlu menaik taraf tekniknya untuk buktikan cara lamanya itu
berbaloi dengan kos dan berbaloi diteruskan.
Pada tahun 2002, saya ialah inspektor penyiasat
di Unit Siasatan Khas dan Penculikan.
Mazher Mahmood beritahu kami bahawa dia ada pemberi maklumat
yang berjaya menyusup ke dalam sebuah geng Eropah Timur.
Tiada sesiapa patut rasa ragu.
Maz seorang yang sangat hebat dalam mendapatkan maklumat.
EKSEKUTIF EDITOR NEWS OF THE WORLD
Dia ada ramai kenalan penjenayah
dan kami bayar mereka jika beri maklumat yang bagus.
Kali ini, dia dapat maklumat berharga.
Dia beri kami rakaman suara mengejutkan.
Ia mengandungi perbualan geng itu mahu menculik
seseorang berprofil tinggi.
Tiada masalah untuk culik dia.
Berapa bayaran awak mahu, Jay?
-Saya rasa lima juta. -Lima.
Tiada masalah.
Dalam semua kes, biasanya mereka akan bayar tebusan.
Ada seminggu untuk bawa
-duit itu ke sana. -Ya.
Jika duit itu tiada, saya akan cincang dia. Itu saja.
Dia beritahu kami bahawa…
mangsa yang dirancang untuk diculik ialah…
Victoria Beckham.
Secara jujurnya, soalan pertama yang terlintas dalam fikiran saya ialah,
"Alamak! Apa kita nak buat?"
Penting untuk diingat bahawa pada masa itu,
David dan Victoria Beckham ialah selebriti sangat berprofil tinggi.
Apa saja berita akan jadi muka depan.
Jadi, percubaan menculik keluarga Beckham
akan menjadi salah satu berita paling gempar
di seluruh dunia.
DILARANG MASUK
Mereka akan menghendap di depan rumah agam keluarga Beckham
dan apabila Posh Spice memandu keluar,
mereka akan serang dia,
culik dan beri dia dadah,
lalu jadikan dia tebusan.
Sekiranya dia bawa anak-anak,
mereka juga akan diculik.
Mereka akan tuntut lima juta paun.
Kami juga diberikan video mengejutkan, di mana salah seorang suspek
sedang menguruskan sepucuk pistol tangan.
Mauser.
-Apa kata… -Jerman.
-Jerman? -Ya.
-Okey. -Sangat bagus.
Sangat selamat.
Sangat berkuasa.
Sekelip mata, hal ini menjadi sangat serius.
Ada bukti ancaman nyawa yang boleh dipercayai.
Pihak berkuasa terima arahan untuk mengaturkan pasukan senjata api.
Tindakan kami dalam beberapa jam selepas itu
akan menentukan hidup dan mati seseorang.
Maz rancang pertemuan dengan geng itu di tempat letak kereta di sebuah hotel.
Pasukan senjata api bersembunyi dan bersedia.
Geng itu muncul.
Inspektor pasukan senjata api beri arahan, "Gerak."
EKSKLUSIF DUNIA KAMI HALANG GENG PENCULIK
PENCULIKAN POSH BECKHAM
Dia layak terima pujian. Dia memang berani.
Dia sangat berani.
Sebab itu, News of the World sayang dia.
Kisah percubaan menculik keluarga Beckham menjadi sangat sensasi.
Ia laris seperti pisang goreng panas.
BERITA BBC
Scotland Yard mengatakan, mereka telah menghalang rancangan
untuk menculik Victoria Beckham.
Victoria Beckham berkata, dia sangat terkejut pagi ini
dan berita itu sangat menakutkan dia.
Lima orang lelaki akan dibawa ke mahkamah
pada 24 Februari untuk menghadapi pertuduhan menculik.
Ia sangat menakutkan saya dan keluarga.
Ia sangat dahsyat.
Sekarang, awak berani keluar rumah tanpa pengawal peribadi?
Tak. Kami tak ke mana-mana.
-Anak-anak? Tanpa pengawal? -Mustahil.
Tidak.
Beberapa bulan kemudian, perbicaraan diadakan.
Terdapat pelbagai tuduhan
dan penafian tuduhan terhadap
bukti yang dikemukakan oleh News of the World.
Ahli geng itu mengatakan mereka telah diperangkap
dan semua itu ialah rancangan pemberi maklumat.
Pihak media dan yang lain…
PENCULIKAN 5 JUTA ATAU PERANGKAP TABLOID?
berkata bahawa semua itu hanyalah rekaan
demi kisah muka depan akhbar.
Kes ini telah digugurkan hari ini.
Peguambela berkata, tiada rancangan penculikan
dan anak guam mereka telah ditahan
kerana kelemahan penyiasatan News of the World.
SHEIKH PALSU TERTEKAN PERBICARAAN GAGAL
Apabila kes itu ditutup,
orang fikir itulah pengakhiran kerjaya Mazher Mahmood.
Namun kemudian, pemberi maklumat itu berkata…
dia cuma mereka cerita dan melakukannya demi wang.
Kami hanya reka cerita tentang plot penculikan ini.
SUARA PEMBERI MAKLUMAT
Saya lakukannya demi wang.
Semua itu hanya penipuan.
Mereka cuba menyalahkan News of the World dan Mazher.
NEWS OF THE WORLD TEGASKAN KISAH CULIK
Tapi, bukan kami yang bersalah.
Tindakan kami betul dengan berjumpa polis
dan mengemukakan semua bukti yang ada.
Polis dan Khidmat Pendakwaan Crown
memutuskan untuk teruskan
dan mereka kecut perut sewaktu perbicaraan.
Malah, seorang hakim berkata,
dia tidak ada alasan untuk meragui
bahawa Maz betul-betul percaya yang rancangan itu benar.
Adakah ini benar-benar cerita rekaan pemberi maklumat?
Adakah ia seperti yang dikatakan oleh ahli geng itu
atau ia direka oleh orang lain?
Saya sendiri tak tahu.
Orang atasan lebih bersetuju
untuk meneruskan kes itu
dan menyabitkan kesalahan.
Ia satu bonus.
Tapi secara amnya, saya tak pasti jika ia memang perlu.
Apa yang penting ialah kisah itu
dan kegemparan yang ia hasilkan.
Selepas percubaan menculik keluarga Beckham,
Maz tahu kami mahukan apa yang dia patut berikan.
Dia diberi kebebasan buat apa saja.
Mereka kata, "Teruskan, Maz."
Di News of the World, waktu itu
ialah era kegemilangan dan kehebatannya.
Semua yang dia lakukan menjadi berita antarabangsa.
PUTERI KHIANATI KERABAT DIRAJA
Puteri Michael khianati Ratu
Bagaimana dia berjaya buat semua ini pada setiap minggu?
Kami gantung poster besar
...muka depan kebanggaan kami. Ia satu inspirasi.
Banyak penyiasatan oleh Sheikh Palsu dipaparkan.
Dia sangat suka menyamar.
BEKAS PASANGAN MAHMOOD
Dia suka dapatkan kisah baharu. Dia suka membongkar rahsia.
Itu minat dia. Itu sifat dia.
Saya masih ingat, sewaktu kami bercuti ke Dubai,
kami makan tengah hari di marina
dan ada sebuah kapal layar cantik.
Dia kata, "Cerita saya yang terkini, saya dapat di kapal layar itu.
Dia kata, dia buat operasi mengintip
Sven-Göran Eriksson.
Ayuh, Sven!
Sven-Göran Eriksson ialah pengurus pasukan bola sepak England pada waktu itu.
Di negara ini, tiada jawatan yang lebih besar dalam bidang sukan.
Sven sentiasa muncul di tabloid.
Dia mempunyai banyak hubungan sulit
dan sentiasa dikaitkan dengan skandal.
Kisah Sven sering melariskan akhbar.
Maz dapat tahu Sven sedang mencari kerja dengan bayaran yang lumayan.
Piala Dunia semakin hampir
dan dia sepatutnya fokus terhadap pasukannya.
Namun begitu, dia sibuk mencari peluang pekerjaan lain.
Ia pengkhianatan yang sangat besar.
Namun begitu, ia juga kisah yang besar.
Maz jumpa kami dengan rancangan yang luar biasa.
Ia akan memakan kos
puluhan ribu paun.
Tapi pada tahap ini, kepercayaan kami
kepada Sheikh Palsu sangat tinggi.
Kami cakap, "Teruskan."
Salah seorang orang Maz hubungi ejen Sven dan berkata,
"Mahukah Sven pertimbangkan
"untuk membangunkan dan menguruskan sebuah akademi bola sepak di Dubai?"
"Ya, dia pasti berminat."
"Mahukah dia menaiki pesawat kelas pertama pada hujung minggu
"untuk jumpa Sheikh yang akan taja akademi ini?"
EJEN SVEN
"Ya, dia mahu."
Ejen Sven mempunyai seorang penasihat undang-undang yang sangat bijak
bernama Richard Des Voeux.
Tindakan yang bijak
sebelum meneruskan perancangan untuk ke Dubai,
Des Voeux mahu datang ke pejabat di London untuk perbincangan.
Timbul masalah di sini.
Pejabat tak wujud.
Jadi, apa kami buat?
Kami bina sebuah pejabat.
Kami sewa ruang pejabat yang mewah.
Kami letakkan gambar palsu Sheikh dengan pelbagai selebriti.
Ia percubaan berani mati.
SYARIKAT KOMUNIKASI FALCON
Saya tak pernah terfikir
PENASIHAT UNDANG-UNDANG
saya akan muncul dalam News of the World.
Saya baca intipan dilakukan kepada orang lain
dan dengan yakin saya berkata,
"Ia takkan berlaku kepada saya."
Pejabat itu nampak sangat bertaraf tinggi.
Ada banyak gambar Sheikh itu
dengan individu berprofil tinggi.
Ia memberi saya suatu kelegaan
dan keyakinan tentang orang yang saya berurusan.
Masalah dengan Des Voeux, peguam yang peka ini,
dia juga banyak pengetahuan tentang Timur Tengah.
Dia mula bercakap tentang statistik ekonomi
yang mana di luar pengetahuan mereka.
Pada waktu itu, saya berurusan dengan
wakil seorang Sheikh.
Jadi, sangat sukar untuk dorong dia bercakap
dengan lebih mendalam tentang aspek spesifik projek tersebut.
Namun begitu, mereka asyik menekankan
kualiti layanan yang akan diterima.
Tiket pesawat kelas pertama,
bilik hotel paling mewah di dunia.
Tanpa sebarang keraguan,
saya fikir tiada ruginya
jika kami terima jemputan itu,
pergi ke sana untuk berbincang
dan dengar perancangan mereka.
Tapi, apa yang Maz sedar,
dia perlu elak peguam ini.
Mereka menekankan dengan jelas bahawa
kebajikan yang dinyatakan adalah untuk Sven
dan Athole, ejen Sven. Bukan untuk saya.
Strategi bijak.
Athole sebenarnya
berkeras agar saya ikut.
Kemudian dia kata, "Saya akan bayar tiket awak."
Semua ini membuatkan kerja mereka menjadi semakin rumit
kerana lelaki ini
secara jujurnya memang sangat bijak.
Sven dan Athole dijemput dengan sebuah limousin
ke Lapangan Terbang Heathrow.
Saya pula pergi ke sana sendiri.
Tiket saya kelas ekonomi.
Saya jumpa Sven dan Athole di Burj Al Arab.
Ia direka dengan maksud spesifik
untuk buat orang kagum dan ia memang mengagumkan.
Menurut tanggapan Maz,
mereka akan terpedaya dengan segalanya
jika mereka percaya bahawa
inilah kekayaan yang mereka tak pernah bayangkan.
Sheikh itu menyambut Sven dengan mesra.
Jelas sekali dia tak berminat untuk menyapa saya
atau berbual dengan saya,
yang mana tak mengapa.
Kami sangat memahami dan mahu menghormati budaya tempatan.
Sven pernah bertanya,
tak mengapakah jika kami
pesan atau minum wain.
Nasihat kami kepada dia,
"Lebih baik jangan."
Sheikh itu bukan saja tawarkan wain,
malah dia berkeras sehingga kami mula rasa
agak biadab jika kami menolak.
Ia boleh dikatakan
satu ujian untuk melihat jika mereka akan beri reaksi apabila
saya pesan minuman mahal.
Jadi, saya pesan yang mahal.
Mereka minum beberapa botol wain berharga seribu paun.
Wain itu sangat sedap.
Ia perkara terbaik petang itu.
Ia kebahagiaan di luar jangkaan
dan dia termakan umpan, lalu terpedaya.
Pada sepuluh hingga lima belas minit pertama,
mereka hanya terangkan rancangan mereka.
Kami menegaskan bahawa
fokus Sven hanya terhadap Piala Dunia sepenuhnya.
Kemudian, Sheikh itu tanya pendapat lain.
Ejen Sven menyatakan bahawa ada kelab bola sepak untuk dijual
dan tanya jika Sheikh berminat untuk beli.
Bukankah Sven berpeluang menjadi pengurus pasukan itu?
Saya tak fikir ia akan menimbulkan kontroversi.
Sejujurnya, hingga kini saya fikir begitu.
Apa yang dia buat hanyalah menyiasat
perkara-perkara menarik
sehingga Persatuan Bola Sepak berhajat
untuk berpindah ke tempat baharu selepas Piala Dunia.
Waktu itu, Sven tak menyatakan sebarang persetujuan
dan tak cakap apa-apa.
Apa berlaku selepas itu
memang kebiasaan Maz.
Dia putuskan untuk luangkan lebih masa bersendirian dengan Sven.
Apa kita akan buat dalam situasi itu?
Sewa sebuah kapal layar mewah
dan belanjakan duit untuk itu.
Apalah sangat sepuluh ribu paun
untuk mendapatkan kisah ini.
Semestinya, kapal persiaran itu
menguatkan keyakinan bahawa kami berurusan dengan orang
yang mampu untuk menjayakan projek
yang sedang dalam perbincangan.
Tak dinafikan, berurusan dengan seseorang
dari negara berbeza,
dengan latar belakang budaya berbeza,
ada sedikit perasaan terlalu menghormati
kerana saya tak mahu dianggap biadab.
Sekiranya dia lelaki kulit putih dari London Selatan,
saya mungkin akan lebih bersikap
kurang formal
berbanding dengan situasi waktu itu.
Kemudian, mereka pelawa kami berenang sebelum makan tengah hari.
Kemudian,
Sven menyatakan dia tak kisah untuk berenang.
Jadi waktu itu kami fikir, "Jika semua mahu, mari lakukannya."
Selepas kami semua tukar baju untuk pergi berenang,
Sven putuskan untuk tak sertai kami.
Saya putuskan untuk teruskan,
berenang beberapa pusingan dan naik.
Jadi akhirnya,
Maz dapat bersama Sven seperti yang dimahukan.
Mereka berdua berbual berkenaan urus niaga bayaran
dan alat perakam mampu merakam setiap butir perbualan.
13/01/2006 1.50 PETANG
Perbualan yang mencetus kontroversi.
Saya dah kembali ke London.
Saat telefon saya berdering, saya tahu ada masalah berlaku.
Perkara pertama dia cakap,
"Rich, awak takkan sangka. Semua itu intipan News of the World."
Fikiran saya bercelaru.
Apa kesan terhadap saya? Bagaimana dengan klien?
Menjejaskan keluarga?
Menjejaskan reputasi?
Saya rasa seperti
ada orang tumbuk perut saya.
Ia intipan akhbar paling mengejutkan
yang pernah berlaku.
Empat perkataan ditulis dengan sangat jelas.
"Urus niaga kotor Sven."
URUS NIAGA KOTOR SVEN
Ia memenuhi ruang muka depan,
dua muka surat seterusnya,
dua muka surat lagi
dan dua muka surat seterusnya.
Ia juga disiarkan oleh agensi lain.
Ia dicetak secara berterusan.
Jurulatih bola sepak England, Sven-Göran Eriksson,
menjadi perhatian dalam kontroversi baharu.
Dia menjadi mangsa penyamaran sebuah tabloid
di mana umpannya ialah sejumlah wang yang banyak
dan dia terpedaya.
1.58 PETANG
Semasa perbualan dengan wartawan yang menyamar,
dia mula bercakap tentang dipaksa meninggalkan England
untuk menguruskan Aston Villa.
Isi kandungan artikel itu mengarut.
Sebahagian besarnya sangat berbeza daripada apa yang dibualkan.
Ada kandungan yang melampau dan direka.
Ada juga yang hanya penipuan.
Sebelum ini, terdapat keraguan terhadap
komitmen Sven kepada pasukan England.
Kini keraguan terhadap integritinya.
Cara ia diproses
dan penerimaan orang awam
sangat mengejutkan saya.
Patut berhentikan dia.
Dia ada banyak skandal.
Bagi saya, dia tak cukup bagus.
Sepatutnya orang Inggeris.
Sven, awak rancang tinggalkan England?
Secara peribadi
dan secara profesional,
kesan selepas insiden itu
adalah sangat besar.
Pencarian jurulatih baharu pasukan England sudah bermula.
Jurulatih kini, Sven-Göran Eriksson,
dah bersetuju untuk letak jawatan
selepas Piala Dunia musim panas.
England tersingkir daripada Piala Dunia
selepas kalah penalti pada suku akhir menentang Portugal.
Seperti dijangka, dia menyalahkan
News of the World
dan Mazher Mahmood.
Jika kami memang melakukan jenayah yang dibenci masyarakat,
kami akan akur dan mengaku, "Saya salah."
Tapi, ini?
Kami pergi ke sana
untuk mendengar sebuah usul yang tak seberapa.
Dengan perkara itu, mereka nak mencuba
untuk memusnahkan hidup dan reputasi tiga orang lelaki ini?
Ramai orang fikir, "Lelaki tak guna."
Betul?
Sven-Göran Eriksson menyaman News of the World
kerana pecah amanah.
Dia mendakwa kata-katanya
sewaktu perbincangan peribadi itu tak menjejaskan masyarakat.
Kes itu selesai.
News of the World membuat derma kebajikan
dan membayar kos guaman Eriksson.
Mazher Mahmood atau Sheikh Palsu
ialah raja pengintip selebriti.
Namun, adakah teknik penyiasatan kewartawanan ini sah?
Dia mempertahankan cara kerjanya yang berkontroversi.
Pernahkah awak terfikir, "Mereka agak baik.
"Patutkah saya musnahkan hidup mereka begini?"
Kami hanya mendedahkan orang yang terlibat dalam jenayah dan kesalahan moral.
Mereka sasaran yang sah untuk penyiasatan kami.
Tugas wartawan penyiasat
adalah mendedahkan kebenaran kepada masyarakat.
Itulah tugas akhbar kami selama 165 tahun
dan saya akan teruskan.
Hanya orang yang betul-betul berkebolehan
layak melakukan operasi penyamaran.
Kebolehan memperdaya orang berkali-kali,
merapatkan diri dengan sasaran,
kemudian mendapatkan maklumat
yang diperlukan untuk tulis berita.
Sewaktu bekerja dengan Maz,
saya dapat menguasai kebolehan itu dengan mudah.
Saya yakin kebolehan itu terbentuk
melalui tekanan sewaktu membesar.
Kami kanak-kanak imigran generasi pertama yang lahir di UK.
Bapa berhijrah ke sini demi meningkatkan kehidupan anak-anak.
Pelajaran yang baik ialah kunci.
Jadi, ayah saya hantar saya ke sekolah persediaan.
Demi buat begitu, dia lakukan tiga kerja.
Tekanan besar buat kami, anak-anak generasi pertama
adalah untuk berjaya.
Untuk menjadi peguam, doktor,
jurutera.
Senang kata, apa yang kami pikul
ialah cita-cita ibu bapa yang tak kesampaian,
kini disandarkan kepada kami.
Disebabkan tekanan itu,
kami ada kebolehan menyesuaikan diri.
Kebolehan menyesuaikan diri pada usia yang sangat muda
adalah kebolehan menipu.
Menipu ibu bapa. "Bagaimana dengan sekolah?" "Bagus."
"Bagaimana keputusan ujian?" "Markah penuh."
Segalanya penipuan.
Untuk lepaskan diri daripada tekanan.
Saya membentuk kompas moral yang sangat berbeza.
Latar belakang saya sangat serupa dengan Maz.
Jadi, saya tahu sebab apa dia berkelakuan begitu
kerana saya juga begitu.
Bagi Maz, matlamat menghalalkan cara.
Saya rasa orang salah faham terhadap Maz.
Orang menganggap dia
tak berhati perut, kejam,
buat apa saja untuk dapat berita.
Itu sangat tak benar dan sangat tak adil.
Apa yang orang tak tahu tentang dia ialah dia sangat baik hati,
sangat pemurah. Dia mengutamakan keluarga.
Dia mempunyai semangat setia kawan.
Ada banyak sifat dalam dirinya
yang sangat baik. Sangat baik.
Hubungan saya dengan Maz…
penuh kejutan.
Saya pernah cakap,
"Oh, Tuhan. Saya sangat menyukai David Cassidy."
UNTUK ZEE X
Beberapa hari kemudian, saya dapat CD
dan ia mengandungi lagu-lagu David Cassidy.
Lagu yang pertama ialah "I Think I Love You."
Mungkin aku mencintaimu
Dia beri kasih sayang,
jadi kita rasa dihargai.
Kita rasa seperti sebuah keluarga.
Kita rasa diperlukan.
Dengan cara ini, dia boleh suruh kita buat
perkara yang dia mahu.
Saya mula bantu dia dapatkan kisah.
Ia mendebarkan.
Tapi, ia menyeronokkan.
Mungkin aku mencintaimu Jadi, apa yang aku takut?
Aku takut aku tak pasti…
Kami mengembara ke merata tempat untuk dapatkan kisah.
Apabila saya ke London untuk luangkan masa bersama,
saya tak pernah tahu ke mana kami akan pergi.
Hei, mungkin aku mencintaimu…
New York ke Las Vegas,
ke India, ke Dubai.
Saya perlu dapatkan pasport baharu
kerana ia sudah penuh.
ARAB MURAHAN
Saya bertuah kerana terlibat dalam mendapatkan kisah
di mana dia membuat perubahan.
HAMBA SEKS BRITAIN
Di mana dia membantu.
Kisah-kisah besar yang dia dapat
seperti Bayi Haiti.
BAYI UNTUK DIJUAL
Dia menyelesaikan semua kisah itu dengan
perasaan puas hati.
Ada sebuah kisah yang saya rasa
kami berdua tak jangka ia akan menjadi
segempar itu.
Slumdog Millionaire ialah sebuah blokbuster Hollywood.
Pelakonnya ialah Dev Patel,
Freida Pinto.
Rubina Ali membawa watak Freida Pinto sewaktu kecil.
Awak akan jadi bintang?
-Ya. -Ya.
Rubina ditemui di kawasan setinggan.
Dia anak setinggan.
Maz terima maklumat bahawa bapa Rubina
merancang untuk menjualnya.
Orang terdesak akan buat perkara yang tak patut.
Apabila kami tiba di Mumbai, saya tanya dia,
"Awak tahu nak buat macam mana?"
Saya masih ingat jawapannya. Dia kata,
"Tolong menyamar sebagai puteri Dubai."
Kononnya, saya dah tonton filem itu, saya dah lihat dia,
jadi saya menyukai dia.
Saya tiada anak.
Saya nak ambil dia sebagai anak angkat,
bawa dia pulang, beri kehidupan dan pelajaran yang lebih baik.
Rubina, ayahnya dan pak ciknya tiba di hotel.
Maz tanya mereka, "Nak dia ambil sebagai anak angkat?"
Mereka kata ya.
Tapi, ayahnya dah tukar harga
daripada 50,000 paun kepada 200,000 paun.
Sebab sekarang dia tahu yang saya puteri Dubai.
Saya pandang mereka dan lihat betapa terujanya mereka
dan saya fikir, "Okey.
"Dia sanggup lakukannya."
BINTANG SLUMDOG UNTUK DIJUAL
Bapa tawar gadis Oscar kepada Sheikh Palsu
Artikel itu disiarkan keesokan harinya
dan bagi saya,
saya tak sangka ia akan segempar ini.
Ia menjadi sangat…
sensasi.
Ada sebuah dakwaan mengejutkan
dalam tabloid British, News of the World
bahawa bapa seorang bintang kanak-kanak
dalam Slumdog Millionaire yang memenangi Oscar
cuba untuk menjual anaknya kepada seorang wartawan yang menyamar.
Jika Maz tak masuk campur,
kita tak tahu jika ada pedofilia datang dan cakap, "Nah.
"Ini duitnya." Dan bawa lari Rubina?
Jadi, saya bersyukur
dia dapat tahu kisah itu
dan kami selamatkan kanak-kanak itu.
Bapa Rubina berkata, akhbar membuat dakwaan salah terhadapnya.
Dia kata dia diperangkap.
Polis di India berkata, mereka takkan memfailkan tuduhan
dan berkata, kes telah ditutup.
Saya masih ingat, Larry King hubungi dia
dan kata dia mahu berbual dengan Maz
dalam rancangannya.
Larry King pernah menemu bual
ramai individu, orang-orang terkenal.
Dan kini, dia minta Maz muncul dalam rancangannya.
Maz bercakap di telefon.
Saya ambil gambar.
Larry King beritahu Maz, "Saya berbesar hati awak sudi ditemu bual.
Saya kata, "Wah!"
"Okey, sekarang saya kagum."
Dia berjaya.
Mazher Mahmood di talian.
Adakah awak bertegas dengan kisah awak,
di mana si bapa cuba menjual anaknya?
Semestinya, Larry.
Kalau nak tahu, tiga hari berturut-turut saya adakan pertemuan
dengan bapanya, Rafiq dan ahli keluarga yang lain.
Ia menjadikan Maz terkenal secara global.
Daripada dikenali di UK,
kini terkenal di seluruh AS
dan serata dunia.
Selama beberapa tahun, dia menulis berita
dan lama-kelamaan, dia sendiri menjadi berita.
Pasti awak sangat berani.
Tentulah. Saya wartawan penyamar.
Kami mendedahkan jenayah dan kesalahan moral.
Jabatan penyiaran menggambarkan dia sebagai seorang lelaki misteri
dan saya rasa akhirnya dia jatuh cinta dengan karakter itu
dan status selebriti yang dia terima.
Kami rakam dengan cara begini agar identiti awak tak terdedah.
Kerjaya saya perlu gunakan muslihat.
Jika identiti saya terdedah, saya tak boleh bekerja.
Kami sering ketawa kerana dia orang terkenal, tapi tak dikenali.
Orang tahu nama dia,
tapi tak kenal wajahnya.
Apa yang mengejutkan saya,
dia sangat terkenal sebagai Sheikh Palsu,
tapi orang tetap terpedaya juga.
Duchess York, Sarah Ferguson, telah dirakam secara rahsia
sedang mengatur pertemuan wartawan News of the World,
kononnya ahli perniagaan
dengan bekas suaminya, Putera Andrew.
Ferguson memohon maaf dan bercakap tentang masalah kewangannya.
"Tiada alasan tersilap langkah dalam pertimbangan."
Dia hampir menjadi institusi kebangsaan.
Dia mencapai impian yang dia lakar.
Secara jujurnya, menjadi wartawan penyiasat
yang terbaik.
Mahmood di tahap tertinggi.
Dia di tempat terbaik.
Dia raja tabloid.
Dia muncul dalam Larry King
dan ditemu bual oleh BBC.
Tapi, itu masih tak cukup.
Cita-cita Maz tak pernah terpuaskan.
Dia mahukan kuasa sebenar.
Kuasa yang boleh menaikkan atau menjatuhkan perdana menteri, kerajaan.
Kuasa yang hanya dimiliki oleh editor tabloid.
Dia berkata, cita-cita dia ialah
menjadi editor orang Asia pertama di Fleet Street.
Untuk berjaya, dia perlu buat
Rupert Murdoch kagum.
Tak mungkin seramai ini.
Saya rasa, Maz mempunyai karakter yang kompleks.
Secara zahirnya, dia seorang
yang penuh keyakinan diri, percaya diri,
biadab, berlagak.
Namun, dirinya yang sebenar seorang yang berbeza.
Saya yakin dia sebenarnya kurang keyakinan diri.
Dia sentiasa rasa perlu membuktikan kebolehannya.
Dia dahagakan perhatian,
rasa hormat daripada orang lebih tua di News of the World.
Orang-orang atasan.
Dia mahu menjadi salah seorang daripada mereka.
Suatu malam, saya terima panggilan daripada Maz.
Rupert Murdoch nak datang melawat.
Dia kata, "Saya perlu kisah sensasi."
Pada zaman itu,
salah satu ketaasuban wartawan tabloid ialah imigran.
Dua masalah utamanya ialah,
pertama, mereka datang menaiki lori
dan imigran tanpa izin menjadi buruh
lalu mengambil kerja orang tempatan.
BURUH 4.55 PAUN/JAM
Menulis kisah tentang imigran,
mendedahkan imigran tanpa izin
boleh meningkatkan jualan.
Ia kegemaran Murdoch.
Jadi, apa yang Maz sebenarnya mahukan
adalah mengumpulkan seramai mungkin imigran tanpa izin
yang dia mampu
dan serahkan mereka.
Saya kata, "Okey, boleh dibuat."
Pada waktu itu,
imigran tanpa izin dari Punjabi terdesak perlukan kerja
kerana itulah tujuan mereka ke sini.
Cari duit dan hantar ke kampung demi kehidupan keluarga yang lebih baik.
Jadi, saya dan Maz pergi ke sebuah rumah
yang dihuni beberapa orang.
Ia tempat tinggal imigran tanpa izin.
Saya dari Punjab dan sebab itulah Maz hubungi saya.
Saya kata, "Saya nak kenalkan awak dengan seseorang."
Maz akan mulakan helahnya.
"Ini hari bertuah.
"Saya akan ubah hidup awak."
Kononnya, dia sedang mencari buruh
untuk bekerja di tapak pembinaan bangunan yang sangat besar.
Maz kata, "Saya akan bayar mahal.
"Lebih daripada orang lain.
"Saya lebih suka imigran tanpa izin
"sebab mereka akan mengikut arahan."
Maz kata, "Pada hari Sabtu,
"kami akan bawa kamu ke tapak pembinaan.
"Kemudian, kami akan ukur dan berikan
"kasut keselamatan,
"topi keselamatan
"dan jaket keselamatan."
Saya akui, dia pelakon yang bagus.
Dia nampak meyakinkan.
Tiba hari operasi.
Pada awalnya, tak ramai yang datang
dan Maz agak kecewa
kerana dia fikir kami takkan dapat ramai.
Tapi semakin masa berlalu, semakin ramai datang
dan saya boleh nampak dalam matanya.
Dia nampak puas hati kerana ia berjaya.
Mereka tanya untuk kepastian, "Kerja ini memang betul, bukan?"
Saya jawab, "Ya. Kami akan bawa kamu semua ke tapak pembinaan itu."
"Ambil kasut dan topi keledar.
"Itu saja."
Mereka makan umpan dan terpedaya
tanpa banyak soal.
Keadaan sunyi
sepi.
Kami boleh nampak yang mereka perlukan duit.
Tapi, mereka tak pasti apa yang sedang berlaku.
Kami keluar dari jalan utama.
Dengan mudah, mereka dihantar
ke Pusat Tahanan Colnbrook.
Nampak seperti pintu masuk penjara.
Waktu itu, mereka sedar apa yang sedang berlaku.
Suasana bertukar menjadi kemarahan dan benci.
Serta ketakutan.
Colnbrook tak menjangkakan ketibaan mereka.
Mereka tak tahu apa yang berlaku.
Kalau mereka tak nak terima, saya akan larikan diri.
Saya akan cabut lari.
Maz mengugut mereka.
Kalau tak nak terima mereka,
Maz akan siarkan dalam akhbar bahawa
Kementerian Dalam Negeri tak nak terlibat.
Waktu itu, saya tersedar.
Biasanya, kami boleh jelaskan tindakan kami
dengan berkata lelaki ini jahat, dia makan rasuah,
dia mengganggu orang lain.
Tapi, hal yang membezakan kisah ini dengan yang lain
ialah orang-orang ini bukan penjahat.
Mereka tak cederakan sesiapa.
Mereka datang ke sini hanya untuk memperbaik kehidupan mereka.
Saya terlibat
dalam memusnahkan hidup mereka.
Segalanya demi kisah dalam akhbar.
Tak patut buat begitu.
Saya sepatutnya halang dia.
Ibarat mengumpan kambing untuk disembelih.
Anda mungkin fikir,
sebagai seorang anak imigran,
dia sepatutnya lebih bersimpati kepada mereka.
Tapi, tidak.
Dia langsung tiada empati terhadap mangsa-mangsanya.
Kami dapat kisah itu.
Itu saja. Tugas kami selesai.
Maz suka dapatkan kisah yang dijamin
masuk dua muka surat atau muka surat depan.
Kisah ini hanya dapat sedikit ruang
di muka surat tengah.
KAMI TANGKAP 2 BAS PENUH IMIGRAN TANPA IZIN
Dia kecewa kerana ia bukan berita gempar
dan ia takkan menarik perhatian Rupert Murdoch.
Dia betul-betul fikir dia akan dinaikkan pangkat.
Ia takkan berlaku.
Dia akan sentiasa dianggap orang luar.
Kini, ada orang pandang rendah
terhadap tabloid dan fikir,
"Tengoklah kisah teruk ini."
Memang betul ada hidup orang yang musnah.
Tapi, tiada orang didedahkan di tabloid kerana bersikap baik.
Kisah bas imigran ini
ialah penyiasatan tabloid yang bijak.
Dia melihat masalah sebenar.
Dia jumpa cara menggambarkannya.
Ia mendapat perhatian orang ramai.
Mazher Mahmood dan News UK enggan memberi sebarang komen.
ID PANGGILAN MAZHER M
Pada saat itu, dia bukan lagi malaikat penghukum,
penegak keadilan yang saya anggap pada mulanya.
Saya putuskan untuk tak terlibat lagi.
Satu panggilan tak dijawab.
Saya tinggalkannya.
Tapi, Maz takkan berhenti.
Pasukannya menjadi semakin kecil.
Tak ramai yang Maz percaya.
Dia percaya saya, saya sebahagian hidupnya.
Tapi, kesetiaan sangat penting.
Suatu hari, Maz terima maklumat.
Pasukan kriket Pakistan terlibat dalam mengatur perlawanan.
Biasanya, saya tak larang atau cakap apa-apa.
Tapi, ada seorang pemain kriket Pakistan,
Mohammad Amir.
Dia baru berusia 18 tahun.
Saya tanya Maz, "Apa kata awak jangan libatkan dia?
"Dia baru 18 tahun."
Fikirkannya. Remaja pada usia begitu.
Mereka buat perkara dungu.
Dia kata, "Tak kiralah.
"Kalau dia…
"buat salah tanggunglah akibatnya." Begitu.
EKSKLUSIF DUNIA TERTANGKAP!
PEMAIN KRIKET ATUR PERLAWANAN!
OLEH MAZHER MAHMOOD
Mohammad, awak akan dipenjarakan hari ini.
Patutkah awak dipenjarakan?
Selepas itu, dia semakin dingin.
Saya pasti dia marah kerana saya mempersoalkannya.
Tak dinafikan selepas Maz semakin berjaya,
dia semakin sukar dikawal.
Dia tak suka orang mempersoal tindakannya.
Dia akan terus mengejar cerita.
Ia hampir memakan dirinya.
Apabila kita bersama seseorang dan segalanya baik,
jelas sekali kita fikir akan bersama selamanya.
Keesokan harinya, dia hantar saya ke lapangan terbang
dan di sana dia berkata,
"Telefon saya apabila sampai."
Saya kata, "Okey."
Kemudian…
Itu saja. Segalanya berakhir.
Tiada perkhabaran lagi.
Saya bersama Maz selama lima tahun.
Saya fikir saya kenal Maz yang sebenar, atau…
saya kenal diri yang dia tunjukkan.
Saya rasa,
dunia kewartawanan segalanya bagi dia.
Dia hilang kesedaran
tentang dunia sebenar
dan dikaburi dengan dunianya saja.
Namun, kisah sensasi terus muncul.
Kisah pasukan kriket Pakistan menjadikan Maz pemenang pelbagai anugerah.
Beliau ialah pilihan sebulat suara dalam bidang berkualiti tinggi.
ANUGERAH WARTAWAN BRITISH
Tahniah kepada
WARTAWAN TERBAIK PEMENANG
Mazher Mahmood dari News of the World.
Seperti yang anda tahu, Mazher tak mendedahkan identitinya.
Siapa yang akan naik ke pentas?
Saya antara juri yang mencalonkan Mazher sebagai Wartawan Terbaik
dan juga anugerah Kisah Terbaik untuk pendedahan Pasukan Kriket Pakistan itu.
Dia ialah salah seorang wartawan profesional terbaik
yang saya pernah bekerja bersama. Terima kasih.
ANUGERAH WARTAWAN
Saya sangat yakin yang dia layak mendapat anugerah itu.
Walaupun dia gunakan helah untuk mendapatkan berita.
Dia yang terbaik.
Cemburu, tapi kagum dalam masa yang sama.
Kisah Terbaik, Wartawan Terbaik.
Dia yakin dengan popularitinya.
Selama 20 tahun,
Mazher dan News of the World sangat serasi bersama.
Namun, tiada sesiapa sangka ia akan berakhir begini.
Tiada sesiapa.
Beberapa selebriti ambil tindakan undang-undang
terhadap News of the World atas tuduhan penggodaman telefon.
Polis Metropolitan minta maklumat daripada akhbar
tentang taktik dilakukan wartawan.
Mazher Mahmood enggan memberikan komen.
News UK enggan memberikan komen.
Terjemahan sari kata oleh Shahira Alena Md Zin
Penyelia Kreatif Nur Atiqah